OpenLLM-France/wikimedia huggingface dataset:
# Tatiana Tomàixova

Tatiana Ivànovna Tomàixova (rus: Татьяна Ивановна Томашова, Perm, Rússia, 1 de juliol de 1975) és una atleta russa, especialista en la prova de 1.500 m, amb la qual ha aconseguit ser campiona del món el 2003 i el 2005.

## Carrera esportiva

Ha guanyat dues medalles d'or en la prova de 1500 metres, en els mundials de París 2003 –per davant de la turca Süreyya Ayhan i la britànica Hayley Tullett– i a Hèlsinki 2005, amb un temps de 4:00.35 segons, per davant de la seva compatriota russa Olga Iegórova i de la francesa Bouchra Ghezielle.
A més ha aconseguit una medalla de plata a les Olimpíades d'Atenes 2004 també en la prova de 1.500 metres.

## Referències

* ↑ «Tatiana Tomaixova» (en anglès). Associació Internacional de Federacions d'Atletisme IAAF. [Consulta: 1r gener 2018].

## Enllaços externs

* IAAF, perfil de Tatiana Tomàixova
# Fra Antonio de Marchena

Antonio de Marchena fou un franciscà espanyol. Va ser frare del Monestir de La Rábida, a on Cristòfor Colom l'any 1484 va demanar asil per a ell i el seu fill Diego. Conegut com a "Estrellero", per la seva afició a l'astronomia, va ser el primer confident de Colom a Espanya. A ell va decidir el futur almirall convèncer de la viabilitat de la seva idea d'arribar a Orient navegant rumb a Occident.
Per molts historiadors sorprèn el fet que Colom, nouvingut a Castella, estranger, desconegut de tots i amb aspecte d'aventurer, des del primer dia està en relacions estretes i beneficioses amb quants a Castella representen poder, classe social i influència. Colom arriba a les grades del tron en audiències oficials, cobra subvencions de l'estat, és atès i aposentat pels Reis a les ciutats del regne. La majoria atribueix aquesta eficàcia a la recomanació de Marchena i a les habilitats diplomàtiques del mateix Colom.
L'illa Marchena, una illa volcànica i deshabitada de l'arxipèlag de les Illes Galápagos, va ser batejada en honor seu pel govern equatorià.

## Referències

* ↑ Julio Izquierdo Labrador. Palos de la Frontera en l'Antiguo Règimen (1380-1830). Huelva: Instituto de Cooperación Iberoamericana/Ajuntament de Palos de la Frontera, 1987. DL H-110/87.
* ↑ «Marchena Island | island, Pacific Ocean» (en anglès). [Consulta: 11 agost 2020].

## Enllaços externs

* Fray Antonio de Marchena, Principal Depositario del Gran Secreto Colombino per Juan Manzano y Manzano (castellà)
# Árpád Lengyel

Árpád Lengyel (Kaposvár, 11 d'abril de 1915 - Nova Jersey, 30 d'abril de 1993) fou un nedador hongarès que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on va disputar tres proves del programa de natació. Va guanyar la medalla de bronze en els 4x200 metres lliures, formant equip amb Oszkár Abay-Nemes, Ödön Gróf i Ferenc Csík, mentre en els 400 metres lliures i 100 metres esquena quedà eliminat en sèries.
En el seu palmarès també destaquen una medalla d'or en els 4x200 metres lliures al Campionat d'Europa de natació de 1934 i una de bronze en els 100 metres esquena al de 1938.
Guanyà disset campionats nacionals i set campionats mundials universitaris entre moltes altres victòries.

## Referències

* 1 2 Árpád Lengyel a Sports Reference (arxivat)
* ↑ Havas László: A magyar sport aranykönyve – Budapest, 1982 – ISBN 9632535723